
Parlamentul  României

Camera  Deputaţilor

Comisia pentru industrii si servicii

Bucureşti 23.09.2008
23/365/2008
AVIZ

 asupra proiectului de Lege pentru aprobarea Ordonanţei de urgenţă a Guvernului nr.61/2008 privind implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.61/2008 privind implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii, transmis comisiei cu adresa 
PLx 489 din 8 septembrie 2008 şi înregistrat cu nr. 23/365/2008.

Avizul comisiei urmează să fie transmis Comisiei pentru egalitatea de şanse între femei şi bărbaţi.
Consiliul Legislativ, cu adresa nr. 561/13.05.2008 a avizat favorabil  proiectul de Lege, cu unele observaţii şi propuneri.
Senatul în calitate de primă Cameră sesizată a adoptat proiectul de lege,  în şedinţa din 25 iunie 2008, în forma prezentată de Guvern. 

Consiliul Economic şi Social, cu adresa nr 952/19.05.2008, a transmis Avizul favorabil asupra proiectului de Lege.

Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 23 septembrie 2008.


La lucrări au fost prezenţi 22 deputaţi din totalul de 23 de membri ai comisiei .


În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege, în forma prezentată de Guvern.
Proiectul de ordonanţă de urgenţă are ca obiect reglementarea la nivel naţional a măsurilor imediate prin care se asigură punerea în aplicare a principiului egalităţii de tratament între femei şi bărbaţi privind accesul la bunuri şi servicii şi furnizarea de bunuri şi servicii, domeniile şi categoriile de persoane fizice şi juridice cărora li se aplică aceste măsuri, calculul actuarial în domeniul asigurărilor şi serviciilor financiare conexe şi cooperarea administrativă, în scopul integrării depline în structurile comunitare.

 Prezenta ordonanţă de urgenţă transpune Directiva Consiliului nr. 2004/113/CE din 13 decembrie 2004 privind implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii, publicată în Jurnalul Oficial al Comunităţilor Europene (JOCE)
nr. L 373/37 din 21 decembrie 2004.
În raport de obiectul şi conţinutul său proiectul de Lege face parte din categoria legilor organice.
Potrivit prevederilor Constituţiei României, republicată, Camera decizională pentru acest proiect de Lege este Camera Deputaţilor.
PREŞEDINTE,
Iulian IANCU

Consilier parlamentar;  
   Viorica Petraşcu

